**Ո Ր Ո Շ ՈՒ Մ**

**Կատարողական վարույթը կասեցնելու մասին**

 25.12 2018թ. ք. Երևան

 Հարկադիր կատարումն ապահովող ծառայության Երևան քաղաքի Կենտրոն և Նորք–Մարաշ բաժնի ավագ հարկադիր կատարող, արդարադատության մայոր Կարեն Խանզադյանս, ուսումնասիրելով 13.07.2015թ. վերսկսված թիվ 00464145 կատարողական վարույթի նյութերը

**Պ Ա Ր Զ Ե Ց Ի**

 Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 11.06.2015թ. տրված թիվ ԵԿԴ/2732/02/14 կատարողական թերթի համաձայն պետք է ճանաչել առոչինչ հակընդդեմ հայցվորի և հակընդդեմ պատասխանողի միջև 01.04.2014թ. կնքված անշարժ գույքի վարձակալության պայմանագիրը՝ կիրառելով դրա նկատմամբ անվավերության հետևանքներ, հակընդդեմ պատասխանողին պարտավորեցնելով հակընդդեմ հայցվորին վերադարձնել հակընդդեմ պատասխանողի ապօրինի տիրապետմանն անցած ՀՀ, ք.Երևան, Խորենացու փողոց թիվ 26ա հասցեում գտնվող անշարժ գույքի 3-րդ հարկի տարածքից թիվ 14 և 15 տարածքները, դրանք ազատելով հակընդդեմ պատասխանողին պատկանող գույքերից։

 Պարտավորեցնել հակընդդեմ պատասխանողին վճարելու և հօգուտ հակընդդեմ հայցվորի բռնագանձել ամսական 110.000 ՀՀ դրամ հաշվարկելով սկսած 01.04.2014թ. անշարժ գույքի վարձակալության պայմանագրի կնքման պահից 01.04.2014թ. մինչև հակընդդեմ պատասխանողի ապօրինի տիրապետմանն անցած գույքը հակընդդեմ հայցվորին փաստացի հանձնելու պահը, որպես հակընդդեմ հայցվորի գույքը հակընդդեմ պատասխանողի կողմից ապօրինի տիրապետման հետևանքով անհիմն հարստացմամբ խնայած գույք գումար:

 Հակընդդեմ պատասխանողից հօգուտ հակընդդեմ հայցվորի բռնագանձել հակընդդեմ հայցվորի գույքը հակընդդեմ պատասխանողի կողմից ապօրինի տիրապետման հետևանքով անհիմն հարստացմամբ խնայած գույքի մինչ հակընդդեմ հայցի լրացումներ լրացումներ կայացնելու պահը հաշվարկած 880.000 ՀՀ դրամ գումարի նկատմամբ ՀՀ քաղաքացիական օրենսգրքի 411-րդ հոդվածով հաշվեգրված տոկոսները սկսած 01.04.2014թ. մինչ վճռի փաստացի կատարման պահը:

 <Մոլորակ Կենտրոն> ՍՊԸ-ից հօգուտ <Գիլի> ՍՊԸ-ի գանձել 300.000 ՀՀ դրամ՝ որպես փաստաբանի վարձատրություն, ինչպես նաև 9.200 ՀՀ դրամ՝ որպես նախապես վճարված պետական տուրք:

 Պարտապանից բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս:

 Կատարողական վարույթով վճռի հարկադիր կատարման ընթացքում պարտապան <Մոլորակ Կենտրոն> ՍՊԸ-ի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանի պատկանող այլ գույքը և դրամական միջոցներ չեն հայտնաբերվել, որոնց վրա կարելի է բռնագանձում տարածել։

 **Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով**

**Ո Ր Ո Շ Ե Ց Ի**

Կասեցնել 13.07.2015թ. վերսկսված թիվ 00464145 կատարողական վարույթը 60-օրյա ժամկետով:

**Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.**

**Սույն որոշումը երկու աշխատանքային օրվա ընթացքում հրապարակել** [**www.azdarar.am**](http://www.azdarar.am) **ինտերնետային կայքում.**

 **Որոշման պատճենն ուղարկել կողմերին.**

 **Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

 **ԱՎԱԳ ՀԱՐԿԱԴԻՐ ԿԱՏԱՐՈՂ Կ.ԽԱՆԶԱԴՅԱՆ**